
 Nr. 32/499/07.09.2005
RAPORT COMUN
asupra proiectului de Lege  pentru aprobarea Ordonanţei de urgenţă
 a Guvernului nr. 120/2005  privind operaţionalizarea Direcţiei generale anticorupţie din cadrul Ministerului Administraţiei şi Internelor
           În conformitate cu prevederile art. 89 şi 108 din Regulamentul Camerei Deputaţilor, Comisia juridică, de disciplină şi imunităţi şi Comisia pentru apărare, ordine publică  şi siguranţă naţională au fost sesizate spre dezbatere şi avizare în fond, în procedură de urgenţă, cu proiectul de Lege  pentru aprobarea Ordonanţei de urgenţă a Guvernului nr.120/2005  privind operaţionalizarea Direcţiei generale anticorupţie din cadrul Ministerului Administraţiei şi Internelor, trimis cu adresa nr. P.L.X. 359 din 22 iunie 2005 şi înregistrat sub nr. 31/686 din 6 septembrie 2005, respectiv, 32/499 din 7 septembrie 2005.
          Comisia pentru administraţie publică, amenajarea teritoriului şi echilibrul ecologic, cu avizul nr.26/296 din 07.09.2005, a avizat favorabil proiectul de lege.


Comisia pentru muncă şi protecţie socială, cu avizul nr.27/246 din 08.09.2005, a avizat favorabil proiectul de lege, cu un amendament. 

Consiliul Legislativ  a avizat favorabil proiectul de ordonanţă de urgenţă supusă aprobării, conform avizului nr.1198/25.08.2005.

Ordonanţa de urgenţă a Guvernului nr. 120/2005, supusă aprobării prin prezentul proiect de lege, are ca obiect de reglementare operaţionalizarea Direcţiei generale anticorupţie din Ministerul Administraţiei şi Internelor şi urmăreşte, potrivit Notei de fundamentare, luarea unor măsuri imediate pentru  accelerarea luptei împotriva corupţiei din administraţia publică, sarcină prioritară pentru aderarea României la Uniunea Europeană, conform angajamentelor asumate în cadrul Capitolului 24 de negociere - Justiţie şi Afaceri Interne. 

În raport de obiectul şi conţinutul său, ce vizează modificarea unor legi organice,   proiectul de lege face parte din categoria legilor organice.
La dezbaterea proiectului au participat, în conformitate cu prevederile art. 51 şi 52 din Regulamentul Camerei Deputaţilor, domnii Alexandru Mircea, secretar de stat şi Marian Sîntion, şeful Direcţiei anticorupţie - ambii din cadrul Ministerului Administraţiei şi Internelor.      
 

În conformitate cu prevederile art. 60 din Regulamentul Camerei Deputaţilor, membrii celor două comisii au examinat proiectul de lege şi ordonanţa de urgenţă supusă aprobării în şedinţa din  23 septembrie 2005.

          La dezbaterea acestui proiect de lege, din totalul de 48 de membri ai comisiilor sesizate în fond, au fost prezenţi 37 deputaţi.


Raportul Comisiilor a fost adoptat cu unanimitate de  voturi pentru.

Potrivit prevederilor art. 75 din Constituţia României, republicată, şi  ale art.86 alin. (2) pct. 2  lit. f) din Regulamentul Camerei Deputaţilor,  în cazul acestui proiect de lege,   Camera Deputaţilor este  prima Cameră sesizată.

           În urma dezbaterilor, Comisiile propun spre dezbatere şi adoptare  plenului Camerei Deputaţilor proiectul de Lege pentru aprobarea Ordonanţei de urgenţă a Guvernului nr. 120/2005  privind operaţionalizarea Direcţiei generale anticorupţie din cadrul Ministerului  Administraţiei şi Internelor, cu amendamente.                                                                      
      PRESEDINTE,










VICEPRESEDINTE,
    SERGIU ANDON
       






 EUGEN BEJINARIU
       SECRETAR,

    






 SECRETAR,

Red. - Consilier Corneliu Manda

            Expert. Mihai Ţăranu
ANEXA la Rp.359_05

I.Amendamente admise

În urma dezbaterii, Comisiile propun adoptarea proiectului de lege cu următoarele amendamente:

	Nr.

crt.
	Text ordonanţă
	Text propus de Comisie

(autorul amendamentului)
	Motivarea

amendamentelor propuse

	1
	
	Articolul unic al legii va avea următorul cuprins:

„Se aprobă Ordonanţa de urgenţă a Guvernului nr.120 din 1 septembrie 2005 privind operaţionalizarea Direcţiei generale anticorupţie din cadrul Ministerului Administraţiei şi Internelor, publicată în Monitorul Oficial al României, Partea I, nr. 809 din 6 septembrie 2005, cu următoarele modificări:” 
	Articolul unic formulat de Guvern se reformulează, potrivit normelor de tehnică legislativă.

	2
	Titlul ordonanţei de urgenţă
Ordonanţă de urgenţă 

privind operaţionalizarea Direcţiei generale anticorupţie din cadrul Ministerului Administraţiei şi Internelor
	Titlul ordonanţei de urgenţă se modifică şi va avea următorul cuprins:

„Ordonanţă de urgenţă 

privind unele măsuri de îmbunătăţire a activităţii  Direcţiei generale anticorupţie din cadrul Ministerului Administraţiei şi Internelor”

(Autor:dl.dep.Marian Săniuţă)
	Titlul propus este mai adecvat şi în concordanţă cu textul şi înţelesul ordonanţei de urgenţă, în sensul că „operaţionaliza- rea” nu înseamnă, în principal, acordarea de stimulente financiare.

	3
	Preambulul ordonanţei de urgenţă
Ţinând seama de prevederile Legii nr. 161/2005 privind stabilirea unor măsuri pentru prevenirea şi combaterea corupţiei în cadrul Ministerului Administraţiei şi Internelor, prin care s-a înfiinţat în subordinea ministrului administraţiei şi internelor Direcţia generală anticorupţie, ca structură specializată pentru prevenirea şi combaterea corupţiei în rândul personalului propriu,

    luând în considerare faptul că accelerarea luptei împotriva corupţiei în administraţia publică constituie una dintre sarcinile prioritare pe Capitolul 24 "Justiţie şi afaceri interne", a cărei neîndeplinire poate sta la baza activării clauzei de amânare a aderării României la Uniunea Europeană,

    pentru îndeplinirea angajamentelor asumate de ţara noastră în cadrul procesului de integrare în Uniunea Europeană, în contextul monitorizării stricte pe care Comisia Europeană o aplică,

    se impune luarea unor măsuri imediate, extraordinare pentru ca ofiţerii de poliţie judiciară din cadrul Direcţiei generale anticorupţie să fie abilitaţi să efectueze activităţi de descoperire a infracţiunilor de corupţie ce intră în competenţa Parchetului Naţional Anticorupţie, săvârşite de personalul Ministerului Administraţiei şi Internelor, precum şi acordarea pentru personalul acestei structuri a unor sporuri specifice.

    În temeiul art. 115 alin. (4) din Constituţia României, republicată,

    Guvernul României adoptă prezenta ordonanţă de urgenţă.
	Nemodificat
	

	4
	Art. 1.- Ofiţerii de poliţie judiciară din cadrul Direcţiei generale anticorupţie a Ministerului Administraţiei şi Internelor sunt ofiţerii de poliţie judiciară competenţi să efectueze, în condiţiile prevăzute de lege, activităţi de prevenire şi descoperire, precum şi actele de cercetare penală dispuse de procurorul competent, privind infracţiunile prevăzute de Legea nr. 78/2000 pentru prevenirea, descoperirea şi sancţionarea faptelor de corupţie, cu modificările şi completările ulterioare, săvârşite de personalul Ministerului Administraţiei şi Internelor.


	Articolul 1 se modifică şi va avea următorul cuprins:

„Art. 1.- Ofiţerii de poliţie judiciară din cadrul Direcţiei generale anticorupţie a Ministerului Administraţiei şi Internelor au competenţa să efectueze, în condiţiile prevăzute de lege, activităţi de prevenire şi descoperire, precum şi actele de cercetare penală dispuse de procurorul competent, privind infracţiunile prevăzute de Legea nr. 78/2000 pentru prevenirea, descoperirea şi sancţionarea faptelor de corupţie, cu modificările şi completările ulterioare, săvârşite de personalul Ministerului Administraţiei şi Internelor.”

(Autor:dl.dep.Sergiu Andon)
	A fost eliminată repetarea sintagmei „ofiţerii de poliţie judiciară”.

	5
	    Art. 2. -Magistraţii, indiferent de funcţia pe care o deţin, detaşaţi în funcţii de conducere la Direcţia generală anticorupţie şi la structurile subordonate acesteia, din Ministerul Administraţiei şi Internelor, beneficiază, în mod corespunzător, de drepturile prevăzute pentru judecătorii şi procurorii detaşaţi în funcţii de conducere în cadrul Administraţiei Naţionale a Penitenciarelor, potrivit art. 18 din Ordonanţa de urgenţă a Guvernului nr. 177/2002 privind salarizarea şi alte drepturi ale magistraţilor, aprobată cu modificări şi completări prin Legea nr. 347/2003, cu modificările ulterioare.
	Nemodificat
	

	6
	Art. 3.- La articolul 21 din Ordonanţa Guvernului nr. 38/2003 privind salarizarea şi alte drepturi ale poliţiştilor, publicată în Monitorul Oficial al României, Partea I, nr. 65 din 2 februarie 2003, aprobată cu modificări şi completări prin Legea nr. 353/2003, cu modificările şi completările ulterioare, după alineatul (1) se introduce un nou alineat, alineatul (1¹), cu următorul cuprins:

    "(1¹) Poliţiştii care desfăşoară activităţi privind prevenirea şi combaterea corupţiei în rândul personalului Ministerului Administraţiei şi Internelor beneficiază de un spor lunar de 30% din salariul de bază."
	Articolul 3 se modifică şi va avea următorul cuprins:

„Art. 3.- La articolul 21 din Ordonanţa Guvernului nr. 38/2003 privind salarizarea şi alte drepturi ale poliţiştilor, publicată în Monitorul Oficial al României, Partea I, nr. 65 din 2 februarie 2003, aprobată cu modificări şi completări prin Legea nr. 353/2003, cu modificările şi completările ulterioare, după alineatul (1) se introduce un nou alineat, alineatul (1¹), cu următorul cuprins:

    "(1¹) Poliţiştii care desfăşoară activităţi privind prevenirea şi combaterea corupţiei în rândul personalului Ministerului Administraţiei şi Internelor beneficiază de un spor lunar de până la 30% din salariul de bază."

(Autor:dl.dep.Marian Săniuţă)
	Această modificare a este propusă cu scopul de  a-i determina pe poliţiştii în cauză să depună interes şi să obţină rezultate în descoperirea infracţiunilor de corupţie săvârşite de personalul Ministerului Administraţiei şi Inter- nelor, în aşa fel, încât să poată beneficia de sporul maxim, care este de 30%.



	7
	Art. 4.-Articolul 23 din Ordonanţa de urgenţă a Guvernului nr. 43/2002 privind Parchetul Naţional Anticorupţie, publicată în Monitorul Oficial al României, Partea I, nr. 244 din 11 aprilie 2002, aprobată cu modificări şi completări prin Legea nr. 503/2002, cu modificările şi completările ulterioare, se modifică şi va avea următorul cuprins:
    "Art. 23.- Persoanele arestate preventiv în cauzele de competenţa Parchetului Naţional Anticorupţie sunt deţinute în locuri anume stabilite în cadrul Parchetului Naţional Anticorupţie, deservite de personal detaşat de la Administraţia Naţională a Penitenciarelor, sau, după caz, în secţiile de arest preventiv ale penitenciarelor ori în arestul Direcţiei generale anticorupţie din cadrul Ministerului Administraţiei şi Internelor."


	Articolul 4 se modifică şi va avea următorul cuprins:

Art. 4.-Articolul 23 din Ordonanţa de urgenţă a Guvernului nr. 43/2002 privind Parchetul Naţional Anticorupţie, publicată în Monitorul Oficial al României, Partea I, nr. 244 din 11 aprilie 2002, aprobată cu modificări şi completări prin Legea nr. 503/2002, cu modificările şi completările ulterioare, se modifică şi va avea următorul cuprins:
    "Art. 23.- Persoanele arestate preventiv în cauzele care sunt  de competenţa Parchetului Naţional Anticorupţie sunt deţinute în locuri anume,  stabilite în cadrul Parchetului Naţional Anticorupţie, încadrate cu  personal detaşat de la Administraţia Naţională a Penitenciarelor, sau, după caz, în secţiile de arest preventiv ale penitenciarelor ori în arestul Direcţiei generale anticorupţie din cadrul Ministerului Administraţiei şi Internelor."

(Autori:d-nii dep.Dragoş Ujeniuc şi Marcu Tudor)


	Intervenţiile asupra textului sunt de natură să clarifice cuprinsul acestuia şi să îmbunătăţească redactarea art. 23 din Ordonanţa de urgenţă a Guvernului nr. 43/2002, aşa cum a fost propus spre modificare.

	8
	Art. 5.- Acordarea drepturilor prevăzute la art. 2 şi 3 se face în limita bugetului aprobat Ministerului Administraţiei şi Internelor.
	Articolul 5 se modifică şi va avea următorul cuprins:

Art. 5.- Drepturile prevăzute la art. 2 şi 3 se asigură din bugetul aprobat Ministerului Administraţiei şi Internelor.

(Autor:dl.dep. Dragoş Ujeniuc)
	Pentru simplificarea exprimării, precum şi pentru evitarea unor situaţii de neacordare a acestor drepturi.


II. Amendamente respinse




În cursul dezbaterii, Comisiile au respins următorul amendament:

	Nr.

crt.
	Text ordonanţă
	Amendamentul propus şi

 autorul acestuia
	Motivarea 
a) pentru susţinere

b) pentru respingere
	Camera decizională

	1
	Art. 3.- La articolul 21 din Ordonanţa Guvernului nr. 38/2003 privind salarizarea şi alte drepturi ale poliţiştilor, publicată în Monitorul Oficial al României, Partea I, nr. 65 din 2 februarie 2003, aprobată cu modificări şi completări prin Legea nr. 353/2003, cu modificările şi completările ulterioare, după alineatul (1) se introduce un nou alineat, alineatul (1¹), cu următorul cuprins:

    "(1¹) Poliţiştii care desfăşoară activităţi privind prevenirea şi combaterea corupţiei în rândul personalului Ministerului Administraţiei şi Internelor beneficiază de un spor lunar de 30% din salariul de bază."
	Articolul 3 se modifică şi va avea următorul cuprins:

Art. 3.- La articolul 21 din Ordonanţa Guvernului nr. 38/2003 privind salarizarea şi alte drepturi ale poliţiştilor, publicată în Monitorul Oficial al României, Partea I, nr. 65 din 2 februarie 2003, aprobată cu modificări şi completări prin Legea nr. 353/2003, cu modificările şi completările ulterioare, după alineatul (1) se introduce un nou alineat, alineatul (1¹), cu următorul cuprins:

    "(1¹) Poliţiştii din Direcţia Generală Anticorupţie din subordinea Ministerului Administraţiei şi Internelor beneficiază de un spor lunar de 40% din salariul de bază."

(Autori:d-nii dep. Stelian Duţu, Marian Sârbu, Ioan Cindrea, Iuliu Furo, Valentin Adrian Iliescu şi Alexandru Mocanu – membri ai Comisiei pentru muncă şi protecţie socială.)
	a) Pentru stimularea şi accelerarea luptei împotriva corupţiei.

b) Sporul de 30% constituie un important  stimulent financiar şi corespunde posibilităţilor bugetare ale Ministerului Administraţiei şi Internelor.
	Senatul


Comisiile au propus adoptarea proiectului de lege cu 37 voturi pentru, nici un vot împotrivă  şi nici o abţinere.

      PRESEDINTE,







VICEPRESEDINTE,
   SERGIU ANDON
        




EUGEN BEJINARI

      SECRETAR,

      



     SECRETAR

